EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   13 


1.  JULI  1922 


71.  AARGANG 


TALE  AF  PRÆSIDENT  CHAS.  W.  PENROSE, 

holdt  i  General-Konferencen  i  Salt  Lake  City,  April  1922. 

Det  76.  Kapitel  i  Lærdommens  og  Pagtens  Bog  er  en  af  de 
mest  herlige  Aabenbarelser,  som  findes  i  nogen  Bog,  og  som 
jeg  nogensinde  har  læst.  Der  findes  intet  Kapitel  i  Biblen,  som 
kan  sammenlignes  med  denne  Aabenbaring  vedrorende  alle 
Enkeltheder  angaaende  vor  himmelske  Faders  retfærdige 
Planer  med  Hensyn  til  sine  Borns  Saliggørelse. 

I  denne  Aabenbaring  er  det  tilkendegivet,  hvad  Evangeliet 
er  og  dets  Hensigt,  samt  at  Navnet  Jesus  Kristus  blev  givet  til 
Verdens  Frelser,  og  at  Tiden  vil  komme,  da  han  vil  frelse  alle 
undtagen  Fortabelsens  Born,  som  der  er  hentydet  til. 

De  tre  Grader  af  Herlighed  er  meget  tydeligt  fremstillet  og 
illustreret,  saa  at  alle,  som  læser  med  Bon  og  Eftertanke,  kan 
forstaa  Meningen.  Den  celestiale  Herlighed  er  lignet  med  So- 
lens Glans,  fordi  Solen  er  den  storste  og  mest  glimrende 
Klode,  som  vi  kender  noget  til. 

Den  terrestriale  Herlighed  er  lignet  med  Maanens  Glans, 
fordi  den  i  vore  Øjne  er  nærmest  Solens  i  Herlighed,  og  den 

tredje  Grad,  den  telestiale  Herlighed,  lignes  med  Stjernernes 
Glans,  og  ligesom  den  ene  Stjerne  overgaar  den  anden  i  Her- 
lighed, saaledes  vil  Forholdene  være  blandt  den  telestiale 
Verdens  Beboere. 

Jesus  Kristus  vil  opvække  alle,  baade  Gode  og  Onde  og 
bringe  dem  frem  i  Opstandelsen,  og  alle  vil  faa  en  Grad  af 
Herlighed,  efter  at  de  har  sonet  for  deres  Overtrædelser  i 
Dødsriget  —  Aandernes  Verden.  Alle  vil  modtage  deres  Op- 
højelse i  Forhold  til  deres  Gerninger  eller  de  Love,  som  de 
har  holdt,  og  de  Ordinancer,  som  de  har  gennemgaaet,  saa- 
ledes som  det  er  forklaret  i  Aabenbaringen. 

I  den  telestiale  Verden  vil  der  være  mange  Grader  eller  Af- 
delinger, passende  for  denne  lave  Klasse  af  Fornuftvæsener, 
undtagen  for  Fortabelsens  Børn. 

Dette  er  meget  tydeligt  forklaret  i  Beretningen  om  Lucifer, 
der  en  Gang  var  en  fremragende  Engel  i  Guds  Nærhed  og  var 
kaldet  Morgenrødens  Søn,  en  glimrende  Aand  i  den  celestiale 
Verden;  men  han  gjorde  Oprør  mod  Gud  og  prøvede  paa  at 
faa  den  Herlighed,  der  tilhørte  Guds  Son;  derfor  blev  han 
udkastet  tillige  med  de,  som  fulgte  ham,  og  han  blev  kaldt 
Fortabelse,  og  Himlen  græd  over  ham,  da  han  blev  kastet 
ned.  Saaledes  vil  det  ogsaa  blive  med  alle  de,  som  i  denne 
Verden  har  modtaget  et  Vidnesbyrd  om,  at  Jesus  Kristus  er 
Guds  Søn  formedelst  den  Hellige  Aands  Oplysning,  og  saa 
forkaster  Sandhedens  Lys  og  fornægter  Faderen  og  Sønnen. 
Disse  vil  komme  under  Satans  Herredomme  eller  Magt  og 
kaldes  Fortabelsens  Born.  Alle  andre  vil  komme  frem  i  Op- 
standelsen og  modtage  den  Grad  af  Herlighed,  som  allerede 
er  forklaret. 

Jesus  Kristus  frelser  alle  undtagen  disse,  de  skal  gaa  bort 
med  Djævlen  og  hans  Engle  til  evigvarende  Straf. 

Alle  de  Dode  skal  opstaa.  Der  er  delte  Meninger  med  Hen- 
syn til  dette,  fordi  det  siges,  at  Fortabelsens  Børn  er  de  eneste, 
som  ikke  skal  blive  forløst.  Jeg  ønsker  i  Korthed  at  hentyde 
til  det  88.  Kap.  32.  og  33.  Vers  i  Pagtens  Bog,  hvor  dette  Emne 

behandles  og  tydeliggør  det  76.  Kap.  vedrorende  de  tre  Grader 
af  Herlighed,  i  hvilke  alle  skal  delagtiggøres  undtagen  de, 
som  har  syndet  mod  den  Hellige  Aand.  I  det  88.  Kap.  vil  I 
finde,  at  Herren  gaar  ind  paa  de  detaillerede  Omraader  og 
forklarer,  at  naar  Opstandelsens  Dag  kommer,  skal  de,  som 
har  adlydt  en  celestial  Lov  og  er  af  en  celestial  Aand,  levende- 
gøres og  annammer  en  celestial  Herlighed. 

Og  de,  der  er  levendegjorte  ved  en  Del  af  den  terrestriale 
Herlighed,  skal  annamme  en  Fylde  af  samme,  og  de,  der  er 
levendegjorte  ved  en  Del  af  den  telestiale  Herlighed,  skal 
annamme  en  Fylde  af  samme,  men  i  denne  Verden  vil  der 
være  forskellige  Grader  af  Herlighed,  ligesom  den  ene  Stjerne 
overgaar  den  anden  i  Glans,  thi  alle  skal  belønnes  efter  deres 
Gerninger.  Og  de,  der  bliver  tilovers,  skal  ogsaa  levendegøres, 
men  hvem  er  de?  —  De  er  Fortabelsens  Børn,  som  maa  gaa 
med  Djævlen  og  hans  Engle,  fordi  de  har  misbrugt  deres  Tid 
og  ikke  omvendt  sig. 

Nogen  vil  spørge:  »Vil  disse  (Fortabelsens  Børn)  aldrig 
blive  frelste?«  Herren  siger:  »De  skulde  gaa  bort  til  evig  Straf, 
hvilken  er  en  uendelig  Straf  at  regere  med  Djævlen  og  hans 
Engle  i  Evighed,  hvor  deres  Orm  aldrig  dør,  og  deres  Ild  ikke 
udslukkes,  hvilket  er  deres  Kval. 

Og  hverken  Enden  derpaa,  eller  Stedet,  eller  deres  Pine, 
véd  noget  Menneske. 

Thi  aldrig  er  det  blevet  aabenbaret  og  vil  aldrig  blive 
aabenbaret  for  Mennesker,  uden  for  de,  der  faar  Del  deri.« 

Ifølge  dette  er  det  aldeles  umuligt  for  os  at  besvare  Spørgs- 
maalet,  derfor  skulde  vi  ikke  spilde  vor  Tid  med  at  diskutere 
dette  Problem.  Herren  har  sagt,  at  det  ikke  skal  aabenbares  til 
nogen,  uden  til  de,  som  faar  Del  deri,  men  hvis  Herren  skulde 
nu,  eller  en  Gang  i  Fremtiden,  ved  Aabenbaring  besvare  dette 
Sporgsmaal,  saa  vil  det  ikke  blive  til  Dig  eller  mig,  men  til 
den  Mand,  der  er  beskikket  til  at  modtage  nye  Tilkendegivel- 
ser for  Kirken.  Jeg  véd,  at  Herren  aabenbarer  til  sine  Tjenere 
ved  sin  Aands  Kraft  saadanne  Ting,  som  er  gavnlige  for  dem 

at  kende  under  Livets  vekslende  Prøver  og  Forhold,  men  naar 
der  er  Sporgsmaal  om  Lærdomspunkter  vedrorende  Kirken, 
da  er  der  kun  én  Mand  ad  Gangen,  som  har  denne  Rettighed. 

Celestial  Herlighed  er  vort  Maal.  Der  er  mange  Mennesker, 
som  er  saa  ængstelige  for  Lucifer  og  sporger:  »Skal  han  (Lu- 
cifer) ikke  en  Gang  blive  forløst?  Vil  Tiden  ikke  en  Gang 
komme,  da  han  vil  omvende  sig?«  Hvis  den  Tid  nogen  Sinde 
skulde  komme,  maaske  han  da  ogsaa  kunde  blive  ophøjet  til 
noget,  men  Omvendelse  kommer  ikke  til  alle.  Menneskene 
spilder  deres  Tid  og  synder,  naar  de  kunne  omvende  sig  — 
men  de  kan  ikke  frelses  uden  Omvendelse.  Omvendelse  er  et 
Princip  i  Jesu  Kristi  Evangelium.  Forventer  nogen  af  vore 
Brødre  og  Søstre  at  komme  ind  i  det  celestiale  Rige  uden  Om- 
vendelse og  Bestræbelse?  I  behover  ikke  at  besvære  Eder  med 
Forholdene  i  Lucifers  Rige,  det  telestiale  Rige  eller  terrestriale 
Rige,  nej,  Eders  Maal  er  det  celestiale  Rige.  Er  vi  ikke  alle 
paa  Vejen  dertil  og  prover  paa  at  overvinde  vore  Svagheder  og 
Ufuldkommenheder,  som  vi  har  arvet  fra  vore  Fædre,  ja,  at 
forsage  Djævlen  og  Kødets  Begærligheder.  Er  vi  ikke  Kan- 
didater til  celestial  Herlighed?  Jo,  vi  er,  og  det,  som  vi 
særligt  skulde  være  interesseret  i,  er  at  opfylde  vore  Pligter 
hver  Dag,  at  være  Sidste  Dages  Hellige  i  Ordets  fulde  Be- 
tydning, at  tjene  Herren  og  holde  hans  Bud  og  altid  erindre 
Faderens  Befaling:  Denne  er  min  Son  —  den  Elskelige  —  hor 
ham  —  lyt  til  Jesu  Kristi  Røst.  Dette  er  Herrens  Raad  til  os  i 
disse  de  sidste  Dage,  thi  Jesus  Kristus  er  Aabenbareren  til  os. 

Antag  nu,  at  disse  omtalte  Væsner  kunde  omvende  sig;  men 
hvad  angaar  dette  Dig?  Læs  det  Nye  Testamente  og  særlig  det 
sidste  Kap.  af  Johannes  Evangelium,  og  Du  vil  finde  en  Be- 
retning om  en  Samtale  mellem  Jesus  og  Peter.  Jesus  sagde  til 
Peter:  »Vær  Hyrde  for  mine  Faar  og  vogt  mine  Lam.«  Peter 
vendte  sig  om  og  saa  den  Discipel  følge,  som  Jesus  elskede 
mest,  saa  siger  han  til  Jesus:  »Men  hvad  skal  denne?«  Jesus 
svarede:  »Dersom  jeg  vil,  at  han  skal  blive,  indtil  jeg  kom- 
mer, hvad  angaar  det  Dig?  Følg  Du  mig.«   Hvilken  herlig 

Lektie  for  os  alle.  Hvad  har  vi  med  Lucifer  at  bestille?  Hvad 
angaar  det  Dig  og  mig,  enten  Morgenrodens  Son  bliver  frelst 
eller  ikke.  Herren  har  ikke  aabenbaret  dette.  Han  har  sagt,  at 
det  skal  ikke  aabenbares  til  andre  end  de,  som  delagtiggøres 
deri.  I,  som  er  Kandidater  til  celestial  Herlighed,  gaa  fremad 
og  hold  Herrens  Befalinger,  opfyld  alle  Eders  Forpligtelser, 
og  hvis  nogen  af  Eder  bliver  kaldt  til  at  forkynde  Evangeliet, 
gaa  da  og  forkynd  det  til  Verden  —  I  kan  ikke  faa  nogen 
bedre  Bestilling. 


UDEN  GUD  OG  UDEN  HAAB. 

Missionær  Herald  har  gengivet  en  sorgelig  Sang,  der  syn- 
ges af  den  hedenske  sorte  Befolkning  i  belgisk  Kongo.  I  Over- 
sættelse lyder  den  saaledes: 

Esu  totiisi  lo  baliteli  bo  han  so  kali;  d.  e.:  Vi  har  intet 
Haab  om  Fred. 

»Hvorfor  frembryder  Dagen  for  os?  Hvorfor  kommer  Aften- 
mørket? Med  Heden  følger  Feber,  og  Natten  overlister  os  med 
Dødens  Kulde.  Og  ingen  Erindring  bringer  os  Forklaring  paa 
de  to  Hemmeligheder:  Hvorfor  skal  vi  have  Nattens  Skygge, 
hvorfor  Dagens  brændende  Hede? 

Ulykkebringende  Aander,  de  lurende  Timers  Farer  sniger 
sig,  ikke  uden  Hensigt,  om  de  Hjem,  som  vi  elsker.  Skriget  fra 
de  fortabte,  Stønnen  fra  de  døende  —  det  gor  Natten  saa 
skrækkelig.  Hvor  driver  vi  hen? 

Morgenrøden  bringer  ikke  Trøst.  Nærmer  ikke  allerede  Nat- 
ten sig  igen? 

Naturen,  fyldt  med  Forfærdelse  og  Ensomhed,  giver  os 
ingen  Fred.  Ven  kalder  paa  Ven,  men  kun  et  Elvkos  Suk  bry- 
der den  dystre  Stilhed:  Giv  os  Fred  til  at  dø! 

Om  kun  denne  Dødens  Fred  kunde  favne  os,  hvor  glad  vilde 
vi  da  ikke  lægge  vor  Byrde  ned!  Men  Død  er  kun  Indgang  til 
et  Liv  endnu  frygteligere  end  det  nuværende.  Endeløs  er  vor 
Kamp.« 


198 

Hvilket  aandeligt  Mørke!  Hvilken  Graad  og  Jammer!  Hvil- 
ken Tænders  Gnidsel!  Saaledes  maa  de  stakkels  Sortes  sjæle- 
lige Tilstand  nærmest  karakteriseres. 

Hvad  er  Grunden  dertil  i  Lyset  af  Guds  Retfærdighed,  som 
har  stillet  Dig  og  mig  som  hvide  Mænd  under  bedre  fysiske 
Vilkaar  og  Intelligens  i  denne  jordiske  eller  telestiale  Til- 
værelse, hvis  aandelige  Lavheder,  Herligheder,  Fortrin  og 
Pragt  kan  lignes  med  Stjernernes  Afskygninger  i  Klarhed  paa 
Firmamentet? 

Og  Svaret  kan  kun  blive  ét:  Aarsagen  ligger  gemt  i  Forud- 
tilværelsen,  hvor  Ligegyldighedens  og  Udeltagelsens  sorte  Slør 
hang  over  deres  Aand  som  deres  sorte  Hud  hænger  over  deres 
Legeme  i  Dag,  og  det  bødes  der  for  i  lange  Drag  under 
Ækvatorsolens  stikkende  Straaler  med  en  retfærdig  Gengæl- 
delse af  et  formørket.  Sind,  drevet  frem  under  Knubs  og  Stød 
og  trøstesløs  Stønnen. 

Men  Guds  Kærlighed  udstrækker  sig  til  alle  sine  Skabninger 
i  Erfaringens  Skole,  og  naar  Gengældelsens  Tid  er  omme,  ud- 
strækkes hans  Barmhjertighed  til  dem;  og  den  »Sorte«  skal 
gaa  ned  til  »Dødens  Fred«,  som  han  i  sit  aandelige  Mørke 
tænker  ingen  Steder  findes,  heller  ikke  efter  Døden. 

Guds  Veje  er  en  evig  Omgang.  Denne  telestiale  Tilværelses 
Hjul  gaar  ogsaa  sin  Gang  ifølge  de  himmelske  Ures  Tid  med 
Befrielse  og  Forløsning  og  Ophøjelse,  men  ogsaa  med  for- 
nyet Jammer,  Graad  og  Tænders  Gnidsel  for  at  Menneske- 
aanden  skal  modtage  et  uudsletteligt  Indtryk  i  Erfaringens 
Skole  paa  Godt  og  Ondt. 

Læser,  mindes  Du  Frelserens  Dom  i  flere  af  hans  Lignelser: 
»Kaster  dem  ud  i  Mørket  udenfor;  dér  skal  der  være  Graad 
og  Tænders  Gnidsel.«  Man  har  kaldt  dette  for  Helvede  eller 
Dødsriget,  som  det  betyder.  Lad  gaa  med  det.  Thi  Døden  er 
den  eneste  Udgang  derpaa.  Vi  vil  da  igen  spørge: 

Er  de  stakkels  Sortes  fysiske  og  aandelige  Skæbne  ikke  et 
tro  Billede  paa  dette  af  Frelseren  nævnte  »Mørke«.  Er  dette 
ikke   et  tilstrækkeligt  Helvede   for  udvist   Ligegyldighed   og 

udeltagende  Optræden  under  den  store  Kontrovers  i  Himlen, 
da  Herren  behovede  enhver  aandelig  Kraft  eller  Indsats  i  sine 
store  universale  Formaal? 

Profeten  Joseph  Smith  besvarede  ogsaa  Spørgsmaalet  der- 
hen, at  de  Sortes  jordiske  Skæbne  skyldtes  denne  Aarsag,  og 
Kain  var  én  af  deres  fremragende  Aander. 

Lad  os  endvidere  vende  Blikket  ud  over  de  mange  jordiske 
Menneskestammer  og  forskellige  Racers  Tilværelse  i  deres 
fysiske  og  aandelige  Forskelligheder,  lave  eller  ypperlige,  og 
i  Udfoldelsen  af  alle  deres  sataniske  Drifter  saavel  som  Af- 
glansen af  de  himmelske  Dyder,  og  vi  har  igen  et  sammen- 
lignelsesvis  tro  Billede  paa  Frelserens  Udtalelse  om  »Morket« 
udenfor  Guds  Rige  med  Graad  og  Tænders  Gnidsel;  medens 
det  celestiale  Lys  fra  højere  Verdener  fra  Tid  til  anden  ned- 
lader sig  med  sin  Naades  Sol  for  at  retlede  den  telestiale  Van- 
drer til  den  højere  Livslykke. 

Hvorledes  vil  eller  kan  ellers  den  fornuftige  og  intelligente 
Læser  med  Omtanke  og  Udsyn  over  Jorden  og  dens  forskellige 
Folk  forstaa  og  forklare  sig  Guds  Retfærdighed  i  Lyset  af  en 
forrig  eller  Forudtilværelsen,  som  Sidste  Dages  Hellige  tror 
paa,  og  som  Guds  Profeter  og  Jesus  Kristus  selv  fortalte  om? 

Morten  A.  C.  Nicolaysen. 


„TORNEN  I  KØDET". 

Vor  Forstaaelse  af,  hvad  Paulus  mener  med  det  omdebat- 
terede Udtryk  »en  Torn  i  Kodet«,  maa  hvile  paa  2,  Korinthier- 
Brevet  12:  1. — 5.  og  Gaiater-Brevet  4:  12. — 16.,  sammenlignet 
med  Gal.  6:  17.;  2.  Kor.  4:  10.,  og  Kollossenser-Brevet  1:  24., 
som  Læseren  bedes  slaa  op  og  studere. 

Naar  vi  betragter  det  forste  af  disse  Skriftsteder,  saa  ser  vi, 
at  Paulus  vil  langt  fra  rose  sig  af  sine  høje  Aabenbaringer, 
men  kun  nævner  dem,  fordi  de  er  forbundne  med  Skrøbelig- 
heder saa  smertefulde,  at  det  i  det  hele  taget  vilde  være  lat- 

terligt  saa  vel  som  syndigt  for  ham  at  rose  sig,  uden  han 
kunde  rose  sig  af,  at  selve  hans  Skrøbeligheder  var  kun  et 
større  Bevis  paa  den  Kristi  Styrke,  som  havde  gjort  ham  dyg- 
tig til  at  gøre  og  lide  mere  end  de  »saare  høje  Apostle«. 

Vi  forstaar,  at  denne  Prøvelse  var  uhyre  smertefuld,  ellers 
vilde  den  ikke  kaldes  »en  Torn  i  Kodet«.  Det  maa  have  været 
foraarsaget  under  mysteriøse  Omstændigheder,  ellers  vilde 
den  ikke  være  beskreven  som  »en  Satans  Engel«,  der  skulde 
slaa  ham  i  Ansigtet.  Og  den  maa  have  været  en  direkte  Folge 
af,  eller  i  det  mindste  noje  forenet  med  hans  højeste  Aaben- 
baringer  og  Henrykkelser,  som  da  Kristus  aabenbarede  sig  for 
ham  paa  Vejen  til  Damaskus. 

Det  andet  Skriftsted  siger  os,  at  det  var  paa  Grund  af  svare 
Anfald  af  dette  Onde,  han  blev  holdt  tilbage  i  Galatien;  at 
dette  Onde  var  af  en  saadan  Natur,  at  det  blev  en  virkelig 
Prøvelse  for  Gaiaterne;  at  de  havde  en  naturlig  Ulyst  imod 
ham;  men  at  de  havde  saa  fuldstændigt  faaet  Bugt  med  denne 
Tilbøjelighed,  at  de  tog  imod  ham  med  næsten  guddommelig 
Agtelse.  De  var  saa  glade  ved  hans  Besøg,  at  de  kunde  have 
revet  deres  egne  Øjne  ud  og  givet  ham  dem. 

De  andre  Henvisninger  stadfæster  disse  Slutninger.  Det  ene 
af  dem  lærer  os,  at  Paulus  saa  paa  sine  legemlige  Skrøbelig- 
heder, som  om  de  var  hellige  Tegn,  ved  hvilke  Jesus  havde 
mærket  ham  som  sin  Slave,  saa  at  han  var  sikret  imod  Mis- 
handling (Gal.  6:  17.).  Og  de  andre  lærer  os,  at  han  ansaa  sit 
Liv  for  døende,  en  Slags  Fortsættelse  af  sin  Herres  Kors- 
fæstelse, og  som  et  Tillæg  til  Lidelserne  for  Kristi  Kirkes 
Skyld,  i  hvilken  Kristus  undte  sin  Tjener  at  tage  Del,  idet  han 
tog  sit  Kors  op  og  fulgte  ham  efter  i  Tjeneste  for  Menneskene. 

Det  er  tilstrækkeligt  bevist,  at  Tornen  i  Kødet  kunde  ikke 
have  været  af  aandelig  Beskaffenhed,  nogen  høj  aandelig  Fri- 
stelse, en  Fristelse  til  at  forsømme  sine  apostoliske  Pligter, 
som  Luther  og  Galvin  mente.  Heller  ikke  kan  Tornen  i  Kodet 
have  været  en  Torn  af  kødelig  eller  usædelig  Fristelse,  som 
nogle,  især  romersk  katolske,  Fortolkere  har  ment. 

Vi  kan  da  med  Sikkerhed  antage,  at  Tornen  i  Kodet  var  en 
eller  anden  fysisk  Sygdom.  De  eneste  Formodninger,  som  har 
nogen  indre  Sandsynlighed,  er  dem,  der  gaar  ud  paa,  at 
Apostelen  led  af  akut  Ophtalmi  (Øjensyge). 

Der  er  den  største  Grund  til  at  tro,  at  Paulus  led  af  akut 
Opthalmi,  som  ogsaa  udfylder  enhver  Enkelthed  ved  Pro- 
blemet. Dette  vilde  ogsaa  have  den  Fordel  at  ligne  Guds  andre 
Handlemaader,  idet  det  vilde  være  en  Prøvelse,  ikke  paalagt 
vilkaarligt,  men  kommen  naturligt  —  eller  for  at  bruge  et 
bedre  Udtryk,  ved  Forsynets  Styrelse  —  fra  de  Omstændig- 
heder, som  han  havde  gennemlevet.  Vi  véd,  at  han  tabte  sine 
Øjnes  Synsevne,  idet  det  stærke  Lys  omstraalede  ham,  da  han 
saa  den  opstandne  Herre.  Alle  Omstændigheder  ved  den  Hæn- 
delse —  Rejsen  ved  Middag  under  den  frygtelige  syriske  Sol; 
det  stærke  Lys,  som  overskinnede  endog  Middagssolens  Klar- 
hed; Blindheden,  som  paafulgte  —  vilde  sandsynligvis  have 
efterladt  hans  Øjne  inflameret  og  svage.  Hans  Ophold  i  Ør- 
kenen og  i  Damaskus's  Egne,  der  er  berygtede  for  denne  Syg- 
doms Almindelighed  —  vilde  have  været  tilbøjelig  til  at  ud- 
vikle Skaden,  naar  den  først  var  begyndt.  Og  uagtet  vi  ikke 
bliver  fortalt  rent  ud,  at  Apostelen  led  af  mangelfuld  Syns- 
evne, saa  er  der  saa  mange  utilsigtede  Overensstemmelser  i 
Hentydningerne,  som  alle  peger  i  den  Retning,  at  vi  kan  anse 
det  som  en  bestemt  Kendsgerning. 

Naar  St.  Paulus  taler  om  sin  Skrøbelighed  til  Gaiaterne, 
indrømmer  han,  at  de  nok  kunde  have  gjort  ham  til  Genstand 
for  deres  Modbydelighed;  og  dette  er  fremtrædende  ved  akut 
Opthalmi.  De  mest  ynkelige  Mennesker  en  Rejsende  i  Østen 
vil  kunne  se,  næst  den  Spedalske,  er  netop  dem,  som  er  bleven 
Ofre  for  denne  Sygdom.  Og  dette  vilde  give  Apostlens  Vid- 
nesbyrd en  dybere  Patos  og  Mening,  nemlig,  at  Gaiaterne  i 
deres  første  Glæde  over  Evangeliet,  naar  de  saa  paa  ham, 
som  prædikede  det  gode  Budskab  som  en  Guds  Engel,  vilde, 
om  det  havde  været  muligt,  revet  deres  Øjne  ud  for  at  give 
den  lidende  dem.  Udtrykket  »en  Torn  i  Kødet«  vilde  være 

mest  passende  for  et  saadant  Onde,  fordi  alle,  som  har  været 
angrebet  af  det,  véd,  at  det  Billede,  det  mest  naturligt  frem- 
kalder, er  en  Torn  stukken  ind  i  Øjet.  Paulus  skriver  til  Ga- 
iaterne (Gal.  6:  11.):  »Ser  nu,  hvor  store  Bogstaver  jeg  skriver 
til  Eder,«  og  hvis  denne  Oversættelse  er  rigtig,  saa  passer  den 
godt  med  Antagelsen,  at  det  var  smertefuldt  og  vanskeligt  for 
ham  at  skrive  i  det  hele  taget.  At  dette  var  Paulus's  normale 
Tilstand  synes  at  fremgaaaf  hans  næsten  uforanderlige  Praksis 
at  anvende  en  Skriver,  og  kun  føjede  til  de  sidste  faa  Ords 
Hilsen  eller  Velsignelse,  hvilket  var  nødvendigt  for  at  identi- 
ficere hans  Breve  i  en  Tid,  da  religiøse  Falsknerier  ingenlunde 
var  ukendte.  Og  til  Slut:  Der  er  ingen  anden  rimelig  Forkla- 
ring af  den  Omstændighed,  hvor  Paulus  har  udtalt  et  vredt 
Svar  til  Ypperstepræsten,  og  er  bleven  irettesat  derfor,  han  da 
straks  kommer  med  en  Undskyldning,  idet  han  siger:  »Brødre! 
jeg  vidste  ikke,  at  han  var  Ypperstepræst«  (Ap.  Gern.  23: 
2. — 5.).  Da  Ypperstepræsten  var  Formand  i  Jødernes  Raad 
(Sanhedriet),  og  havde  et  bestemt  Sæde,  er  det  næsten  ube- 
gribeligt, at  Paulus  ikke  skulde  have  været  denne  Mands  Rang 
bekendt,  dersom  han  ikke  havde  lidt  af  mangelfuld  Synsevne. 

Men  hvis  disse  Antagelser  er  korrekte  —  og  for  den  skarp- 
sindige Dømmekraft  synes  de  at  være  næsten  sikre  —  hvilken 
Helt  Paulus  bliver!  Den  Mand,  som  næsten  egenhændig  bragte 
Kristi  Evangelium  fra  Damaskus  til  Rom,  led  saa  meget  af 
Øjnesygdom,  at  han  ofte  var  ynkelig  at  se  paa,  var  kun  sjæl- 
den i  Stand  til  at  skrive,  og  da  kun  med  store  Bogstaver. 

Vi  kan  saa  forstaa,  hvor  nødvendigt  det  var,  at  Paulus 
skulde  have  nogen  til  »at  tjene  sig«,  hvor  meget  han  maatte 
føle  Nødvendigheden  af  altid  at  være  i  Følgeskab  med  paa- 
lidelige  Venner,  naar  han  var  paa  Missionsrejser,  og  hvor 
megen  Smerte  og  Ængstelser,  der  kan  ligge  i  hans  Bemærk- 
ning, at  paa  Grund  af  sin  store  Kærlighed  til  Thessalonikerne 
var  han  endog  rede  til  at  give  Afkald  paa  Timotheus  og  lades 
alene  tilbage  i  Athen  (1.  Thess.  3:  1.).  Hvor  bittert  han  følte 

deres   Forsømmelse    og    Utaknemmelighed,    naar   ingen    ved 

hans  første  Forsvar  kom  ham  til  Hjælp,  men  alle  lode  ham  i 

Stikken.  (2.  Tim.  4.  Kap.). 

(Ovenstaaende  Anskuelser  efter 
Farrers  »Life  and  Works  of  St.  Paul«.) 


DØDEN  —  OG  HVAD  DER  FØLGER  EFTER. 

Af  Henning  Jensen. 

Der  er  ingen  Tvivl  om,  at  den  lutherske  Kirkes  og  navn- 
lig Indre  Missions  Lære  om,  hvad  der  følger  efter  Døden,  har 
bidraget  i  høj  Grad  til  at  gore  Nutidens  fremmeligste  Men- 
nesker ligegyldige  overfor  Kirken  og  fremmede  overfor  Gud. 
—  En  Gud,  som  straks  efter  Døden  kastede  alle  dem  i  Hel- 
vede, som  ikke  troede  paa  Kirkens  Dogmer,  eller  en  Gud,  som 
lader  Folk  sove,  maaske  i  Aartusinder,  for  saa  at  vække  dem 
op  til  evig  Pine,  —  en  saadan  Gud  har  Mennesker,  der  kan  og 
tør  tænke  selvstændigt,  ingen  Brug  for.  —  Paa  den  anden  Side 
er  der  ingen  Tvivl  om,  at  der  hos  Luther  selv  og  hos  den 
Slægt,  der  levede  paa  hans  Tid,  var  noget,  der  trængte. til  en 
saadan  Gud.  Og  der  er  heller  ingen  Tvivl  om,  at  der  i  Nu- 
tiden er  mange,  som  trænger  til  en  saadan  Gud.  Derfor  er  en 
Retning  som  Indre  Mission  nødvendig,  fordi  der  er  mange, 
som  kun  paa  den  Maade  kan  komme  ind  i  et  Forhold  til  Gud. 
Der  er  ganske  vist  ogsaa  mange,  som  ved  den  lutherske  Kir- 
kes og  navnlig  Indre  Missions  Lære  om,  hvad  der  venter  os 
efter  Døden,  bliver  stødte  bort  fra  Gud,  men  dem  maa  Gud 
saa  søge  at  vinde  paa  andre  Maader. 

Den  almindelige,  populære  Opfattelse  af  Gud  er  jo  den,  at 
Gud  elsker  alle  Mennesker,  skondt  hans  Kærlighed  tit  viser 
sig  paa  en  underlig  Maade,  og  at  han,  naar  vi  dør,  nok  vil  gore 
det  godt  for  os.  Naar  man  gaar  paa  en  Kirkegaard  og  læser 
Indskrifterne  paa  Gravminderne,  saa  finder  man  overalt  Ud- 
tryk for   denne   folkelige   Opfattelse   af  Gud.   Vedkommende 

»hviler  i  Fred«,  »sover  sødt«  eller  hvad  der  nu  ellers  kan  staa. 
Der  er  nu  ingen  Tvivl  om,  at  dette  i  mange  Tilfælde  er  en 
Fejltagelse.  Men  denne  folkelige  Tro  paa  Guds  Kærlighed  er 
dog  mere  i  Slægt  med  Kristendommen  end  Indre  Missions 
Opfattelse,  at  Gud  efter  Doden  sender  de  fleste  til  evig  Pine  i 
Helvede,  thi  den  Opfattelse  fører  kun  til,  at  man  jager  en 
Mængde  Mennesker  bort  fra  Gud.  —  Indre  Mission,  som  alt- 
saa  væsentlig  har  den  lutherske  Opfattelse  af,  at  der  efter  Do- 
den  venter  de  fleste  Mennesker  evig  Pine,  har  altsaa  gjort  en 
god  Gerning,  for  saa  vidt  som  der  er  Mennesker,  der  kun  ved 
Hjælp  af  denne  Svøbe  kan  tvinges  til  et  Gudsforhold;  men 
den  har  handlet  ilde  mod  alle  de  Mennesker,  som  den  har 
jaget  længere  bort  fra  Gud,  end  de  var  før. 

Det  er  nu  blandt  disse  Mennesker,  som  altsaa  kun  staar, 
enten  i  et  officielt  Høflighedsforhold  eller  i  et  ligefrem  Mod- 
sætningsforhold til  Kirken,  —  det  er  blandt  dem,  at  der  i  vore 
Dage  er  begyndt  at  vaagne  en  betydelig  Interesse  for,  hvad 
der  folger  efter  Doden.  —  Materialismen  har  mistet  sin  Magt 
over  dem,  de  har  begyndt  at  tænke  over,  at  der  dog  muligvis 
er  noget  bagved  Doden,  og  at  det  kunde  være  ganske  godt  at 
vide  lidt  Besked  om,  hvad  det  var.  —  Man  kan  derfor  godt 
sige,  at  Spiritismen  har  imødekommet  en  Trang  i  Tiden,  og 
den  har  derfor  fundet  en  Udbredelse  over  hele  Verden,  som 
vistnok  er  langt  større,  end  de  fleste  aner,  og  det  ikke  mindst 
i  intelligente  Kredse. 

Skulde  jeg  ganske  kort  sige,  hvad  der  er  Spiritismens  Ho- 
vedlærdomme, saa  tror  jeg,  man  kan  samle  dem  i  følgende 
Punkter: 

1.  Menneskets  Aand  er  et  selvstændigt  Væsen,  som  benyt- 
ter Legemet  og  navnlig  Hjernen  som  sit  Redskab;  men  den  er 
ikke  afhængig  af  dette  Redskab;  naar  Legemet  dør,  fortsætter 
Aanden  sit  Liv  ved  Hjælp  af  et  andet  Legeme,  som  passer  til 
de  Forhold,  hvorunder  den  kommer  til  at  leve. 

2.  Mennesket  bevarer  i  den  hinsidige  Verden  sin  Person- 
lighed og  sine  Minder  fra  den  jordiske  Verden. 

3.  De  afdøde  Mennesker  er  under  disse  Forhold  i  Stand  til 
at  sætte  sig  i  Forbindelse  med  de  paa  Jorden  levende  Men- 
nesker. 

Der  er  jo  i  disse  Punkter  intet,  der  støder  imod  Kristen- 
dommen. Derimod  er  der  adskilligt,  der  strider  imod  Kirke- 
læren. Kirken  lærer  nemlig  Kodets  Opstandelse,  —  altsaa  at 
Aanden  i  den  hinsidige  Verden  har  det  samme  Legeme  som 
her  paa  Jorden.  Men  her  er  i  det  mindste  Apostlen  Paulus 
mere  i  Overensstemmelse  med  Spiritismen  end  med  Kirke- 
læren, hvilket  fremgaar  af  det  bekendte  Sted,  1.  Kor.  15: 
40.— 44. 

Hvad  det  andet  Punkt  angaar,  er  der,  saa  vidt  jeg  kan 
skonne,  ingen  Forskel  paa  den  lutherske  Kirkelære  og  Spiri- 
tisme; thi  den  katolske  Kirkes  Lære  om  Skærsilden  forudsæt- 
ter jo,  at  Mennesket  straks  efter  Døden  har  en  bevidst  Per- 
sonlighed, og  at  denne  Personlighed  gennemgaar  en  rensende 
Udvikling.  Det  samme  mener  Spiritismen.  Den  lutherske 
Kirke  mener  derimod,  efter  den  Augsburgske  Konfessions 
Artikel  17,  at  Mennesket  ved  Døden  foreløbig  mister  sin  be- 
vidste Personlighed  og  falder  i  en  søvnlignende  Dvale,  i  hvil- 
ken der  ikke  er  nogen  Udvikling  hverken  til  det  værre  eller 
bedre.  Af  denne  Dvale  vækkes  Mennesket  først  paa  den 
yderste  Dag  for  at  blive  dømt  enten  til  Himmerig  eller  til 
Helvede. 

Det  tredje  Punkt,  at  der  under  visse  Forhold  kan  finde  en 
Forbindelse  Sted  mellem  de  Afdøde  og  dem,  der  endnu  lever 
paa  Jorden,  er  jo  det,  der  har  vakt  mest  Opsigt,  som  om  det 
var  noget  ganske  nyt.  Men  i  Virkeligheden  har  man  jo,  lige 
fra  de  ældste  Tider,  troet  paa  en  saadan  Forbindelse.  Det  var 
først  i  den  rationalistiske  Tid,  at  Præsterne  fik  slaaet  denne 
»Overtro«  ihjel,  —  samtidig  med,  at  de  slog  Troen  ihjel.  — 
I  vore  Dage  kom  saa  Materialismen,  og  for  den  var  det  jo  et 
Livssporgsmaal  at  faa  udryddet  Troen  paa,  at  der  var  et  Liv 
efter  Doden,  thi  dens  Hoveddogme  var  jo,  at  Aanden  dode 
samtidig  med  Legemet.  Mærkeligt  nok  er  der  ogsaa  mange  af 

Nutidens  Præster,  —  dog  langtfra  alle  —  der  benægter  Mulig- 
heden af  en  saadan  Forbindelse,  og  det  skøndt  den  udtrykke- 
lig hævdes  i  Det  nye  Testamente.  Thi  da  Jesus  forklaredes 
paa  Bjerget,  saa  Peter,  Jakob  og  Johannes,  som  var  hos  ham, 
Moses  og  Elias,  som  talte  med  ham. 

Det  er  ikke  min  Mening,  at  jeg  her  vil  komme  ind  paa  en 
nøjere  Omtale  af  Spiritisme.  Jeg  vil  kun  sige,  at  tror  man,  at 
Livet  fortsættes  efter  Døden,  og  at  Mennesket  bevarer  sin  Per- 
sonlighed, saa  tør  man  ikke  sige,  at  det  er  umuligt,  at  der  kan 
finde  en  Forbindelse  Sted,  skøndt  man  kan  sige  sig  selv,  at  en 
saadan  Forbindelse  maa  have  sine  store  Vanskeligheder,  som 
kun  kan  overvindes  under  ganske  særlige  Forhold.  Thi  de, 
som  skal  have  Forbindelse  med  hinanden,  lever  jo  i  hver  sin 
Verden,  i  hver  sin  Bevidstheds-Kreds. 

Men  det  er  nu  altsaa  for  de  fleste  et  aabent  Spørgsmaal, 
om  Spiritismen  har  Ret  eller  Uret;  Undersøgelserne  herom  er 
langt  fra  afsluttede  og  vil  vel  aldrig  føre  til  Resultater,  som 
godkendes  af  alle.  —  Men  Spiritismen  har  udrettet  to  Ting, 
som  maa  paaskønnes;  den  har  gjort  Spørgsmaalet  om,  hvad 
der  følger  efter  Døden,  eller  om  der  overhovedet  følger  noget 
efter,  aktuelt  for  en  Mængde  Mennesker,  som  hidtil  ikke  har 
skænket  dette  Spørgsmaal  en  Tanke.  Mange,  som  ved  den 
lutherske  Kirkes  Besvarelse  af  dette  Spørgsmaal  var  dreven 
over  i  Materialismen,  har  nu  for  Alvor  begyndt  at  tænke  over, 
hvad  der  ligger  bagved  Døden.  I  Sammenligning  hermed 
kommer  det  mindre  i  Betragtning,  at  naive  og  ukritiske  Men- 
nesker bilder  sig  ind,  at  Forbindelsen  med  de  Afdøde  er  lige 
saa  let  som  Forbindelsen  med  de  Levende. 

Dernæst  har  Spiritismen  ført  til,  at  en  Mængde  Viden- 
skabsmænd Verden  over  har  begyndt  at  undersøge  disse 
Fænomener;  disse  Undersøgelser  har  for  nogles  Vedkom- 
mende fort  til,  at  de  er  bleven  overbeviste  Spiritister,  for  an- 
dres Vedkommende  har  det  ført  til,  at  de  har  opdaget,  at  der 
i  Mennesket  er  hemmelighedsfulde  Evner  og  Kræfter,  som 
man  hidtil  ikke  har   agtet  paa,  f.  Eks.  Underbevidstheden, 

Telepatien,  Clairvoyancen  o.  s.  v.  Og  alt  dette  har  bidraget  til, 
at  Materialismens  Dogme  om  Aandens  Død  samtidig  med  Le- 
gemets taber  sin  Magt  over  intelligente  Mennesker. 


DEJLIGE  SOMMER. 

Dejlige  Sommer,  som  vi  har  kær, 
velkommen  atter  tilbage! 
Skøn  er  de  lyse  Nætters  Skær, 
skøn  Dine  solfyldte  Dage! 

Fuglene  synger,  og  Reden  er  fuld 
af  smaa  dunede  Unger, 
Markerne  staar  som  det  pureste  Guld, 
hilset  af  jublende  Tunger! 

Rosen  den  rode,  Blomsten  ved  Sti 
ud  sig  af  Knopperne  folder, 
Underet  sker  saa  naturligt,  at  vi 
ej  for  et  Under  det  holder! 

Mennesket  planter,  og  Mennesket  saar, 
hvem  bringer  Spiren  til  Live? 
Saadan  det  gik  i  de  tusinde  Aar, 
saadan  det  altid  vil  blive! 

Dejlige  Sommer,  lad  springe  ud 
Spiren  i  Menneskets  Hjærte, 
Kærlighedssporen,  nedlagt  af  Gud, 
straale  da  vil  som  en  Kjærte! 

Vidne  om  Kærligheds  evige  Væld, 
bringe  os  selv  til  at  knæle, 
sende  ved  Dag  og  sende  ved  Kvæld 
Fred  til  de  sorgfulde  Sjæle! 

B. 

DØDSFALD. 

Broder  Lars  Andersen  Nielsen  afgik  ved  Doden  efter  et 
længere  Sygeleje  den  31.  Maj  1922  og  blev  begravet  i  Aarhus 
den  3.  Juni.  Ældste  Lauritz  Larsen  talte  ved  Baaren,  og 
Ældste  Johannes  Rasmussen  indviede  Graven. 

Br.  Nielsen  blev  fodt  den  2.  Novbr.  1886  i  Aarhus  og  ind- 
lemmet i  Kirken  den  3.  August  1898. 

Søster  Ane  Marie  Emilie  Jensen,  fodt  den  20.  Oktbr.  1863  i 
Aarhus  og  indlemmet  i  Kirken  den  20.  Decbr.  1904  i  Aarhus, 
er  afgaaet  ved  Doden  den  13.  Juni  1922  efter  flere  Aars  Syg- 
dom. Begravelsen  fandt  Sted  den  19.  Juni  i  Aarhus.  Ved  Baa- 
ren talte  Ældste  Chr.  M.  Nikolaisen,  og  Ældste  Johannes  Ras- 
mussen indviede  Graven. 

Søster  Bengta  Nielsen  afgik  ved  Doden  den  19.  Juni  1922 
og  blev  begravet  paa  Bispebjerg  Kirkegaard  i  Kobenhavn  den 
23.  Juni. 

Str.  Nielsen  blev  født  den  5.  Maj  1849  og  indlemmet  i  Kir- 
ken den  4.  Decbr.  1909. 


Kundskaben  om  et  nyttigt  Arbejde  er  bedre  end  fire  Diplo- 
mer for  Kundskab  om  døde  Sprog. 

Egoisten  ser  paa  sig  selv  igennem  den  lille  Ende  af  Tele- 
skopet, men  paa  Dig  ser  han  igennem  den  store  Ende  af  Tele- 
skopet. 

